pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.ลักษณ์ เปิดการสัมมนาและปาฐกถาพิเศษ " ความเป็นไปได้ของเกษตรอัจฉริยะในประเทศไทย"
วันพุธที่ 30 พฤษภาคม 2561
รมช.ลักษณ์ เปิดการสัมมนาและปาฐกถาพิเศษ " ความเป็นไปได้ของเกษตรอัจฉริยะในประเทศไทย"
รมช.ลักษณ์ เปิดการสัมมนาและปาฐกถาพิเศษ " ความเป็นไปได้ของเกษตรอัจฉริยะในประเทศไทย"
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดการสัมมนา เรื่อง ความเป็นไปได้ของเกษตรอัจฉริยะในประเทศไทย ที่จัดขึ้นโดยสมาคมนิสิตเก่ามหาวิทยาลัยเกษตรศาสตร์ ในพระบรมราชูปถัมภ์ ร่วมกับ คณะวิศวกรรมศาสตร์ มหาวิทยาลัยเกษตรศาสตร์ ณ อาคารสารนิเทศ 50 ปี มหาวิทยาลัยเกษตรศาสตร์ บางเขน ว่า มติคณะรัฐมนตรีให้ความเห็นชอบยุทธศาสตร์ของชาติ 20 ปี ซึ่งมียุทธศาสตร์ที่สําคัญในเรื่องการพัฒนาขีดความสามารถใหม่ให้กับเศรษฐกิจไทย โดยในภาคการเกษตรมีแนวทางที่สําคัญในการนําเทคโนโลยีและนวัตกรรมเข้ามาช่วยในด้านการผลิตในภาคเกษตร นั่นก็คือการเป็นเกษตรอัจฉริยะหรือสมาทฟาร์มมิ่งที่รัฐบาลให้ความสําคัญ การจัดสัมมนาดังกล่าวจึงเป็นเรื่องที่จะช่วยให้การผลิตทางด้านการเกษตรของไทยมีความสามารถในการแข่งขันได้ ทําให้ภาคการเกษตรมีความเจริญเติบโตต่อเนื่องจากในอดีตได้ และนําไปสู่การเป็นเกษตร 4.0 ได้ในอนาคต
ในส่วนของทางกระทรวงเกษตรและสหกรณ์ มีแนวทางในการสนับสนุนการทําเกษตรอัจฉริยะ โดยการพัฒนาทรัพยากรบุคคลที่จะมาช่วยพัฒนาและสนับสนุนให้ลูกหลานเกษตรกร ที่ถือเป็นปัจจัยแห่งความสําเร็จ เข้ามาช่วยเป็นสะพานเชื่อมต่อระหว่างองค์ความรู้สมัยใหม่กับเกษตรกร ซึ่ง Young Smart Farmer จะช่วยนําเทคโนโลยีและนวัตกรรมต่าง ๆ มาช่วยในเรื่องการเพาะปลูกเพื่อให้เกิดประสิทธิภาพมากยิ่งขึ้น รวมถึงกระบวนการในการรวบรวม แปรรูป และการตลาด จะยิ่งช่วยยกระดับขีดความสามารถในภาคการเกษตรเป็นให้นําไปใช้ได้จริง
นายลักษณ์ กล่าวต่อไปว่า กระทรวงเกษตรฯ ยังมีแนวทางให้เกษตรกรมีการรวมกลุ่มกัน เช่น กลุ่มวิสาหกิจชุมชน หรือสหกรณ์การเกษตร เป็นต้น เพื่อเป็นศูนย์กลางในการแลกเปลี่ยนเรียนรู้ซึ่งกันและกัน ซึ่งจะช่วยเพิ่มประสิทธิภาพในการทํางาน รวมถึงยังมีการถ่ายทอดองค์ความรู้จากเจ้าหน้าที่ของกระทรวงเกษตรฯ และสถาบันการศึกษาเพื่อให้การถ่ายทอดองค์ความรู้นั้นเป็นไปอย่างมีประสิทธิภาพมากยิ่งขึ้น การดําเนินการดังกล่าวจึงถือเป็นส่วนสําคัญที่จะทําให้ต้นทุนทางการผลิดลดลง ผลผลิตต่อไร่เพิ่มมากขึ้น และในขณะเดียวกันยังมีข้อมูลข่าวสารทางการตลาดเพื่อให้เกษตรกรได้พัฒนาคุณภาพผลผลิตให้ตรงกับความต้องการของตลาดด้วย
อย่างไรก็ตาม กระทรวงเกษตรและสหกรณ์ต้องการทํางานร่วมกับสถาบันการศึกษาต่าง ๆ ที่เกี่ยวข้องทางด้านการเกษตรหรือเทคโนโลยีด้านการเกษตร เนื่องจากสถาบันการศึกษาเปรียบเสมือนประตูที่จะนําไปสู่เทคโนโลยีที่มีความก้าวหน้า และถ้าสถาบันการศึกษาเข้ามาให้ความร่วมมือจะทําให้การนําเทคโนโลยีสู่ภาคการปฏิบัติร่วมกับชุมชน เกิดขึ้นได้อย่างแท้จริง
นอกจากนี้ ยังได้มีการดําเนินงานร่วมกับสถาบันการเงินอย่างใกล้ชิด โดยเฉพาะสถาบันการเงินของรัฐ เช่น ธนาคารเพื่อการเกษตรและสหกรณ์การเกษตร (ธ.ก.ส.) เนื่องจากเงินทุนถือเป็นปัจจัยที่จะทําให้การเปลี่ยนผ่านจากเทคโนโลยีเดิมไปสู่เทคโนโลยีใหม่ได้อย่างมีประสิทธิภาพ และหากเป็นเงินทุนที่มีต้นทุนไม่สูงจนเกินไป ก็จะทําให้การตัดสินใจของเกษตรกรที่จะปรับเปลี่ยนมาใช้เทคโนโลยีสมัยใหม่ได้ง่ายยิ่งขึ้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-3 ประเด็นฟื้นฟูเศรษฐกิจและสังคมจากโควิด-19
วันพฤหัสบดีที่ 4 มิถุนายน 2563
3 ประเด็นฟื้นฟูเศรษฐกิจและสังคมจากโควิด-19
วันพฤหัสบดีที่ 4 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี เสนอ 3 ประเด็นสําคัญเพื่อฟื้นฟูเศรษฐกิจและสังคมจากวิกฤตโควิด-19 ในกิจกรรมขององค์การสหประชาชาติ ประกอบด้วย 1. ความพร้อมของระบบสาธารณสุขที่เข้มแข็ง งบประมาณด้านสาธารณสุข หลักประกันสุขภาพถ้วนหน้า โดยประเทศไทยมีระบบ อสม.ที่มีประสิทธิภาพ 2. สภาพแวดล้อมทางการค้าและการลงทุนที่เป็นมิตร และการยึดมั่นในระบบการค้าพหุภาคีที่เปิดกว้าง เพื่อบรรเทาผลกระทบต่อเศรษฐกิจ การค้า และการลงทุนระหว่างประเทศให้เดินหน้าต่อไปได้ และ 3. การวางแผนเพื่อการฟื้นตัวอย่างยั่งยืน รองรับความปรกติใหม่ คือ การดูแลสภาพแวดล้อม และการใช้ทรัพยากรอย่างมีประสิทธิภาพ ซึ่งต้องอาศัยความร่วมมือของทุกฝ่าย โดยไม่ทิ้งใครไว้ข้างหลัง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ลงพื้นที่ตรวจระบบการเยี่ยมญาติของเรือนจำพิเศษกรุงเทพมหานคร
วันอังคารที่ 13 สิงหาคม 2562
รัฐมนตรีว่าการกระทรวงยุติธรรม ลงพื้นที่ตรวจระบบการเยี่ยมญาติของเรือนจําพิเศษกรุงเทพมหานคร
นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ตรวจเยี่ยมเรือนจําพิเศษกรุงเทพฯ
เมื่อวันเสาร์ที่ ๑๐ สิงหาคม ๒๕๖๒ ณ เรือนจําพิเศษกรุงเทพมหานคร เขตจตุจักร กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ตรวจเยี่ยมเรือนจําพิเศษกรุงเทพฯ เพื่อให้กําลังใจญาติผู้ต้องขัง สอบถามถึงความต้องการ และสิ่งที่ขาดเหลือในเวลาเยี่ยมญาติ พร้อมทั้ง เข้าเยี่ยมสถานฝึกอาชีพทัณฑสถานหญิงกลาง ณ ครัวชวนชม โดยมี พ.ต.อ.ณรัชต์ เศวตนันทน์ อธิบดีกรมราชทัณฑ์ ให้การต้อนรับ ในการนี้ รัฐมนตรีว่าการกระทรวงยุติธรรม กล่าวความตอนหนึ่งว่า จากการตรวจเยี่ยมเจ้าหน้าที่กรมราชทัณฑ์ เจ้าหน้าที่ทุกคนทํางานด้วยความตั้งใจ มีระบบการบริการที่ดี ในการดูแลญาติพี่น้องที่เดินทางมาเยี่ยมผู้ต้องขัง จากการสอบถามกับประชาชน ก็ไม่มีการสะท้อนว่ากรมราชทัณฑ์มีจุดบกพร่องในส่วนนี้ การเดินทางมาในครั้งนี้ เนื่องจากได้รับฟังเสียงสะท้อนถึงปัญหา อาทิ ในการเยี่ยมญาติไม่มีความสะดวกสบาย ผู้ต้องขังล้นเรือนจํา จึงได้เดินทางมาติดตามว่ามีปัญหาจริงหรือไม่ อาจจะมีเพียงแค่บางจุดที่เป็นเรือนจําเก่า ก็ต้องพัฒนากันต่อไป สําหรับแนวทางการแก้ปัญหานักโทษเมื่อออกจากเรือนจําแล้วไม่มีงานทํา ขณะนี้กําลังหาแนวทางร่วมกันว่า หากเราไปขอสิทธิให้กับบริษัทห้างร้านที่รับผู้ต้องขังไปทํางาน จะได้รับสิทธิพิเศษในการลดภาษีจะเป็นไปได้หรือไม่ เนื่องจากผู้ต้องขังที่พ้นโทษออกไปแล้วนั้น ล้วนมีฝีมือชํานาญในทักษะต่างๆ เช่น ด้านคหกรรม งานช่างต่างๆ เวลานี้จึงขาดเพียงโอกาส และหากทุกคนเปิดใจเราจะสามารถช่วยสังคมได้
รัฐบาลไทย-ข่าวทำเนียบรัฐบาล-ว่าด้วยเรื่องปัญหาน้ำท่วมซ้ำซาก จะแก้ได้อย่างไร? มาดูกัน
วันจันทร์ที่ 9 กันยายน 2562
ว่าด้วยเรื่องปัญหาน้ําท่วมซ้ําซาก จะแก้ได้อย่างไร? มาดูกัน
..
สทนช.และหน่วยงานด้านน้ําบูรณาการวางแผนบริหารจัดการน้ําในพื้นที่น้ําท่วมซ้ําซาก ท่วมแล้วท่วมอีก ให้เกิดผลเป็นรูปธรรม มีทั้งระยะเร่งด่วน ระยะสั้น ระยะยาว ซึ่งต้องอาศัยความร่วมมือร่วมใจของทุกคน ครับ
รัฐบาลไทย-ข่าวทำเนียบรัฐบาล-รัฐบาลปรับปรุง พ.ร.บ.คุ้มครองแรงงาน เพิ่มการดูแลลูกจ้าง
วันพฤหัสบดีที่ 12 ตุลาคม 2560
รัฐบาลปรับปรุง พ.ร.บ.คุ้มครองแรงงาน เพิ่มการดูแลลูกจ้าง
เพื่อให้ลูกจ้างได้รับการดูแลจากนายจ้างและสถานประกอบการอย่างเหมาะสมและเป็นธรรมมากยิ่งขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติหลักการร่าง พ.ร.บ.คุ้มครองแรงงาน โดยแก้ไขปรับปรุงกฎหมายเดิมที่ใช้มาตั้งแต่ปี 2541 ให้เหมาะสมกับสภาพการณ์ปัจจุบัน เช่น กําหนดให้ลูกจ้างชายหญิงที่ทํางานในคุณภาพและปริมาณเท่ากันได้รับค่าจ้างเท่าเทียมกัน กําหนดให้ลูกจ้างมีสิทธิลากิจธุระได้ไม่น้อยกว่า 3 วันทํางานต่อปีโดยได้รับค่าจ้าง ลูกจ้างที่ทํางานติดต่อกันครบ 20 ปีขึ้นไป ให้ได้รับเงินชดเชย เมื่อเลิกจ้างไม่น้อยกว่าค่าจ้างอัตราสุดท้าย 400 วัน ในกรณีเลิกจ้าง นายจ้างต้องจ่ายค่าตอบแทนที่ลูกจ้างมีสิทธิภายใน 3 วัน และจ่ายค่าชดเชยพิเศษภายใน 7 วันนับแต่วันที่สิ้นสุดการจ้าง เป็นต้น ทั้งนี้ รัฐบาลมุ่งหวังลดความเหลื่อมล้ําในสังคม อํานวยประโยชน์ให้ผู้ใช้แรงงานได้รับการคุ้มครอง และมีกําลังใจในการปฏิบัติงาน เพื่อเป็นกําลังสําคัญของประเทศได้อย่างมีประสิทธิภาพ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทุกคนต้องใส่หน้ากากอนามัยหรือไม่ ??
วันศุกร์ที่ 20 มีนาคม 2563
ทุกคนต้องใส่หน้ากากอนามัยหรือไม่ ??
หน้ากากอนามัยจําเป็นไหม ?
Q: ทุกคนต้องใส่หน้ากากอนามัยหรือไม่ ??
A: การใส่หน้ากากอนามัยจะช่วยป้องกันละอองฝอยที่ออกมากับลมหายใจและน้ําลายจึงแนะนําให้ผู้ป่วยทุกคนต้องใส่หน้ากากอนามัยเพื่อป้องกันการแพร่เชื้อไปสู่คนอื่นๆขณะที่ผู้ใกล้ชิดผู้ป่วยหรือผู้ที่ต้องเข้าพื้นที่ชุมชนที่แออัดมากต้องใส่หน้ากากอนามัยทางการแพทย์เช่นกันส่วนผู้ที่มีร่างกายแข็งแรงอาจเลือกใส่หน้ากากแบบผ้าแทนได้
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานพร้อมปาฐกถาพิเศษในพิธีเปิดงาน “April Series 2018”
วันพุธที่ 25 เมษายน 2561
รมว.ดิจิทัลฯ เป็นประธานพร้อมปาฐกถาพิเศษในพิธีเปิดงาน “April Series 2018”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดงาน “April Series 2018” พร้อมปาฐกถาพิเศษหัวข้อ “Transforming Higher Education to Serve With Digital Economy and Society” โดยกระทรวงดิจิทัลฯ ร่วมกับสมาคมอุตสาหกรรมเทคโนโลยีสารสนเทศไทย (ATCI) จัดขึ้น ซึ่งการจัดงานฯ ดังกล่าว เป็นการรวมงานประชุมสัมมนาด้านเทคโนโลยี ด้านการศึกษา และการแพทย์สาธารณสุขเข้าด้วยกัน ประกอบด้วย งาน Education ICT Forum 2018 งาน Healthcare Technology Summit 2018 และงาน Innovative School Summit 2018 เพื่อเป็นเวทีสําคัญในการเรียนรู้ พร้อมปรับปรุงข้อมูลด้านเทคโนโลยีสารสนเทศใหม่ๆ ที่เป็นประโยชน์ต่อการศึกษา และการแพทย์สาธารณสุข ตามแผนยุทธศาสตร์ชาติ 20 ปี ในการให้ดิจิทัลเทคโนโลยีช่วยตอบโจทย์การเปลี่ยนแปลงของโลกที่เกิดขึ้น โดยโลกและประเทศไทยกําลังเปลี่ยนผ่านด้วยความรวดเร็วทั้งทางด้านเศรษฐกิจและสังคม ซึ่งการเตรียมพร้อมรับมืออย่างรู้เท่าทัน จะทําให้ประเทศไทยได้ประโยชน์อย่างแท้จริง เมื่อวันที่ 25 เมษายน 2561 ณ ห้องวายุภักษ์ 2-4 โรงแรมเซ็นทราศูนย์ราชการและคอนเวนชันเซ็นเตอร์ ถนนแจ้งวัฒนะ เขตหลักสี่ กรุงเทพฯ
************************
รัฐบาลไทย-ข่าวทำเนียบรัฐบาล-ผู้ช่วยโฆษกฯ เผย รองนรม. พล.อ.ประวิตรฯ แต่งตั้งคณะอนุกรรมการเพื่อแก้ไขปัญหาจราจร กำชับหน่วยงานที่เกี่ยวข้องเร่งแก้ไขปัญหาในระยะเร่งด่วนให้เป็นรูปธรรมและเกิดผลสัมฤทธิ์ภายใน 1 เดือน
วันจันทร์ที่ 31 ตุลาคม 2559
ผู้ช่วยโฆษกฯ เผย รองนรม. พล.อ.ประวิตรฯ แต่งตั้งคณะอนุกรรมการเพื่อแก้ไขปัญหาจราจร กําชับหน่วยงานที่เกี่ยวข้องเร่งแก้ไขปัญหาในระยะเร่งด่วนให้เป็นรูปธรรมและเกิดผลสัมฤทธิ์ภายใน 1 เดือน
ผู้ช่วยโฆษกฯ เผย รองนรม. พล.อ.ประวิตรฯ แต่งตั้งคณะอนุกรรมการเพื่อแก้ไขปัญหาจราจร กําชับหน่วยงานที่เกี่ยวข้องเร่งแก้ไขปัญหาในระยะเร่งด่วนให้เป็นรูปธรรมและเกิดผลสัมฤทธิ์ภายใน 1 เดือน
วันนี้ ( 20 ก.ย.59) เวลา 13.10 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี ได้มอบหมายให้พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เป็นประธานฯ การประชุม ครม.แทนพันเอก อธิสิทธิ์ไชยนุวัติ ผู้ช่วยโฆษกประจําสํานักนายกรัฐมนตรี ได้กล่าวถึงเรื่องที่รองนายกรัฐมนตรีได้สั่งการต่อที่ประชุมครม.เกี่ยวกับเรื่องการแก้ไขปัญหาการจราจรในเขตพื้นที่กรุงเทพมาหานครและปริมณฑลว่า สาเหตุสําคัญของปัญหาดังกล่าวคือการเพิ่มขึ้นของจํานวนประชากรเมืองและยานพาหนะ รวมถึงการบังคับใช้กฎหมายที่ไม่เป็นไปอย่างมีประสิทธิภาพ และการละเลยวินัยจราจรของผู้ใช้รถใช้ถนน ซึ่งพลเอก ประวิตร วงษ์สุวรรณ รองนายกรัฐมนตรี ได้เป็นประธานการประชุมบูรณาการขับเคลื่อนการแก้ไขปัญหาการจราจรไปแล้วเมื่อวันที่ 14 กันยายน 2559 ที่ผ่านมา พร้อมได้มีการแต่งตั้งคณะอนุกรรมการเพื่อแก้ไขปัญหาในระยะเร่งด่วน ระยะกลาง และระยะยาว โดยได้กําชับให้หน่วยงานที่เกี่ยวข้องประสานการทํางานร่วมกันอย่างใกล้ชิด เร่งแก้ไขปัญหาในระยะเร่งด่วนให้เป็นรูปธรรมและเกิดผลสัมฤทธิ์ภายใน 1 เดือน โดยเฉพาะการจราจรในช่วงโมงเร่งด่วนซึ่งจะมีกรณีอุบัติเหตุที่ทําให้กีดขวางการจราจรก็ให้ดําเนินการเคลื่อนย้ายอย่างรวดเร็ว ขณะที่ที่การใช้ถนนของรถจักรยานและรถสาธารณะให้มีการกําหนดมาตรการที่เข้มงวดมากขึ้นในการชําระค่าปรับ การต่อทะเบียนรถ และการขอใบอนุญาตขับขี่รถยนต์ ทั้งนี้ ให้ดําเนินการควบคู่กับการสร้างการรับรู้ ปลูกจิตสํานึก การมีส่วนร่วมเรื่องความปลอดภัยในการใช้รถใช้ถนน และการรักษาวินัยจราจรแก่ประชาชนอย่างต่อเนื่อง พร้อมเน้นย้ําให้สร้างการรับรู้เรื่องดังกล่าวกับเยาวชนที่จะเติบโตขึ้นมาเป็นผู้ใช้รถใช้ถนนในอนาคตด้วย
สําหรับเรื่องสถานการณ์น้ําท่วมในพื้นที่ภาคเหนือซึ่งในห้วงสัปดาห์ที่ผ่านมามีฝนตกหนักในภาคเหนือทําให้ระดับในแม่น้ํายมเพิ่มสูงขึ้นส่งผลให้น้ําไหลเข้าท่วมพื้นที่ตัวเมืองทั้งในจังหวัดสุโขทัย พิษณุโลก เพชรบูรณ์และจังหวัดใกล้เคียงนั้น สถานการณ์โดยรวมในปัจจุบัน ขณะนี้เจ้าหน้าที่ได้เร่งระบายน้ําออกนอกพื้นที่และประสานส่วนราชการต่าง ๆ ให้ช่วยเหลือประชาชนซึ่งจะทําให้สถานการณ์เริ่มคลี่คลายลง อย่างไรก็ตามได้รับรายงานว่าสัปดาห์นี้จะมีร่องมรสุมพาดผ่านบริเวณพื้นที่ภาคเหนือจะทําให้เกิดฝนตกติดต่อกันอีกหลายวัน ซึ่งรองนายกรัฐมนตรี ได้กําชับให้หน่วยงานที่เกี่ยวข้องเตรียมแผนการระบายน้ําและความพร้อมในการให้ความช่วยเหลือประชาชนที่จะได้รับความเดือดร้อนเป็นไปอย่างทันท่วงที
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สุขอนามัยง่ายๆ เพื่อป้องกันโควิด-19
วันพฤหัสบดีที่ 20 สิงหาคม 2563
สุขอนามัยง่ายๆ เพื่อป้องกันโควิด-19
รักษาสุขอนามัยให้ดีอยู่สม่ําเสมอ
รัฐบาลไทย-ข่าวทำเนียบรัฐบาล-รมต.นร.สุวพันธุ์ เป็นประธานการประชุมศูนย์บัญชาการติดตามสถานการณ์ (ศตส.) ครั้งที่ 19/2559
วันอังคารที่ 6 ธันวาคม 2559
รมต.นร.สุวพันธุ์ เป็นประธานการประชุมศูนย์บัญชาการติดตามสถานการณ์ (ศตส.) ครั้งที่ 19/2559
คณะแพทย์และพยาบาล พร้อมดูแลสุขภาพของประชาชนและผู้สูงอายุครอบคลุม 20 จุด ในพื้นที่สนามหลวงตลอด 24 ช.ม.
วันนี้ (2 ธันวาคม 2559) เวลา 15.30 น. ณ ตึกสันติไมตรี (หลังใน) ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมศูนย์บัญชาการติดตามสถานการณ์ ครั้งที่ 19/2559
ภายหลังเลิกการประชุมเวลาประมาณ 17.30 น. รัฐมนตรีประจําสํานักนายกรัฐมนตรีได้แถลงข่าวสรุปผลการประชุม ดังนี้
ที่ประชุมรับทราบการอํานวยความสะดวกดูแลประชาชน ในการถวายบังคมพระบรมศพฯ ณ พระที่นั่งดุสิตมหาปราสาทภายในพระบรมมหาราชวัง ซึ่งเป็นไปด้วยความเรียบร้อย ทั้งด้านการอํานวยความสะดวกในเรื่องอาหาร เครื่องดื่ม และเรื่องความปลอดภัยต่าง ๆ ตลอดจนพบว่ายอดจํานวนพี่น้องประชาชนที่เดินทางมาถวายบังคมพระบรมศพฯ มีจํานวนเพิ่มมากขึ้นตามลําดับ โดยเฉพาะช่วงเช้าและค่ํา โดยมียอดรวมจํานวนประชาชนเมื่อสัปดาห์ที่ผ่านมามีจํานวนมากถึง 4 หมื่น 5 พันคน
พร้อมกันนี้ มีการประเมินว่า ในช่วงวันหยุดราชการต่อเนื่องระหว่างวันที่ 3 – 5 ธันวาคม 2559 จะมีประชาชนเดินทางมาร่วมงานฯ มากยิ่งขึ้น ส่วนระบบการจราจร ณ พื้นที่สนามหลวงระหว่างวันหยุดราชการต่อเนื่องดังกล่าวจะมีการปิดจราจรเช่นเดิม โดยจะมีเจ้าหน้าที่ตํารวจอํานวยความสะดวกด้านการจราจรแก่ประชาชนอย่างดีที่สุด รวมทั้งด้านการให้บริการทางการแพทย์จะมีการปรับแผนการดูแลครอบคลุมพื้นที่โซนเหนือและโซนใต้ของพื้นที่สนามหลวง โดยมีทีมแพทย์และพยาบาลดูแลตลอด 24 ช.ม. จํานวน 20 จุด โดยเฉพาะการดูแลสุขภาพแก่ประชาชนผู้สูงอายุที่มาร่วมงานจํานวนมากให้ดีที่สุด
อนึ่ง องค์กรมูลนิธิ หรือกลุ่มประชาชนที่มีความประสงค์ที่จะมาจัดกิจกรรมต่าง ๆ เพื่อแสดงความอาลัยในบริเวณพื้นที่สนามหลวง จะมีคณะกรรมการกลั่นกรองฯ ในการอํานวยความสะดวกแก่ทุกภาคส่วนดังกล่าวให้มีความเรียบร้อยและทั่วถึงมากที่สุด
*****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นรม. เชิญชวนประชาชนสนับสนุนกระเป๋าผ้าลดโลกร้อนลายภาพวาดฝีพระหัตถ์ฯ
วันอังคารที่ 7 สิงหาคม 2561
นรม. เชิญชวนประชาชนสนับสนุนกระเป๋าผ้าลดโลกร้อนลายภาพวาดฝีพระหัตถ์ฯ
นายกรัฐมนตรีเชิญชวนประชาชนสนับสนุนกระเป๋าผ้าลดโลกร้อนลายภาพวาดฝีพระหัตถ์ฯ วางจําหน่ายแล้วที่ร้านจิตอาสา 904 และ ร้านโกลเด้น เพลส (Golden Place) ทุกสาขา
วันนี้ (7 สิงหาคม 2561) เวลา 08.30 น. ณ บริเวณโถงกลาง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นางพัชราภรณ์ อินทรียงค์ ปลัดสํานักนายกรัฐมนตรี นําคณะเข้าพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์กระเป๋าผ้าลดโลกร้อนลายภาพวาดฝีพระหัตถ์ฯ จากร้านจิตอาสา 904
ทั้งนี้ ปลัดสํานักนายกรัฐมนตรี กล่าวรายงานว่า เป็นกระเป๋าผ้าลดโลกร้อนลายภาพวาดฝีพระหัตถ์ฯ สมเด็จพระเจ้าอยู่หัวรัชกาลที่ 10 โดยเป็นรูปการละเล่นพื้นบ้าน จําหน่ายราคา 359 บาท ซึ่งประชาชนสามารถใช้ได้ทุกโอกาส
โอกาสนี้ นายกรัฐมนตรี ได้ร่วมอุดหนุนกระเป๋าผ้าลดโลกร้อนลายภาพวาดฝีพระหัตถ์ฯ จํานวน 5 ใบพร้อมกับกล่าวเชิญชวนให้ประชาชนร่วมสนับสนุนและสามารถติดต่อสอบถามรายละเอียด ได้ที่ร้านจิตอาสา 904 หรือ ร้านโกลเด้น เพลส (Golden Place) ทุกสาขา
.......................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.แรงงาน จับมือ ก.ดิจิทัลฯ จัดอบรมการออกแบบข้อมูลสำหรับผู้บริหาร
วันจันทร์ที่ 13 กรกฎาคม 2563
ก.แรงงาน จับมือ ก.ดิจิทัลฯ จัดอบรมการออกแบบข้อมูลสําหรับผู้บริหาร
กระทรวงแรงงานร่วมกับกระทรวงดิจิทัลเพื่อเศรษฐกิจและสังคม โดยสถาบันส่งเสริมการวิเคราะห์และบริหารข้อมูลขนาดใหญ่ภาครัฐ ในสังกัดของสํานักงานส่งเสริมเศรษฐกิจดิจิทัล จัดโครงการฝึกอบรม หลักสูตร “การออกแบบข้อมูลสําหรับผู้บริหาร”
วันที่ 13 กรกฎาคม 2563 เวลา 09.00 น. หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เป็นประธานเปิดโครงการจัดฝึกอบรมหัวข้อ “การออกแบบข้อมูลสําหรับผู้บริหาร (Data Design for Executives)” ณ ห้องประชุม จอมพล ป. พิบูลสงคราม โดยกล่าวว่า การฝึกอบรมครั้งนี้ เป็นโอกาสอันดีสําหรับผู้บริหารและเจ้าหน้าที่ของกระทรวงแรงงานที่จะได้เรียนรู้จากคณาจารย์ซึ่งเป็นผู้เชี่ยวชาญในวงการวิทยาศาสตร์ข้อมูล เกี่ยวกับแนวทางและวิธีในการบูรณาการและการบริหารจัดการข้อมูลด้านการแรงงาน รวมทั้งได้ทดลองออกแบบโมเดลการวิเคราะห์ข้อมูลด้านเศรษฐกิจการแรงงาน ซึ่งจะเป็นประโยชน์และสามารถนําไปปรับใช้กับการทํางานของทุกหน่วยงานได้เป็นอย่างดี โดยเฉพาะในยุค “ความปกติใหม่” (New Normal)
รัฐมนตรีว่าการกระทรวงแรงงาน กล่าวเพิ่มเติมว่า จากพิธีลงนามข้อตกลงความร่วมมือระหว่างกระทรวงแรงงานกับกระทรวงดิจิทัลเพื่อเศรษฐกิจและสังคม ณ อาคารสํานักงานส่งเสริมเศรษฐกิจดิจิทัล (DEPA) เมื่อวันที่ 19 กุมภาพันธ์ 2563 ที่ผ่านมา ทั้งสองหน่วยงานได้มีเจตนารมณ์ร่วมกันในการพัฒนาทักษะให้กับบุคลากรของกระทรวงแรงงานทุกระดับ ตั้งแต่ผู้บริหารรดับสูง ผู้อํานวยการกอง (รวมถึงอัครราชทูตที่ปรึกษา) และผู้ปฏิบัติงาน ให้มีความสามารถในการวิเคราะห์ข้อมูล และสามารถนําข้อมูลขนาดใหญ่มาใช้ประโยชน์ได้อย่างเต็มที่ รวมทั้งมีความเข้าใจถึงแนวทาง วิธีการในการบูรณาการ และจัดระบบข้อมูลที่เกี่ยวข้องกับภารกิจของกระทรวง อันเป็นการวางรากฐานการจัดตั้งสํานักงานเศรษฐกิจแรงงานในอนาคต
สําหรับการจัดการฝึกอบรมดังกล่าวจัดขึ้นเป็นครั้งที่ 3 เพื่อการกําหนดกลยุทธ์เชิงข้อมูล (Data Strategy Formulation) ซึ่งต่อเนื่องจากกิจกรรมการสัมมนาผู้บริหารระดับสูง และการสัมมนาเชิงปฏิบัติการ โดยผู้ฝึกอบรมเป็นผู้บริหารและข้าราชการกระทรวงแรงงานสังกัดส่วนกลางจากทุกกรม มีระยะเวลาการฝึกอบรมจํานวน 24 ชั่วโมง แบ่งออกเป็น 8 ครั้ง ๆ ละ 3 ชั่วโมง เป็นเวลา 8 วัน แบบไม่ต่อเนื่อง และอัครราชทูตที่ปรึกษา (ฝ่ายแรงงาน) หรือผู้แทนจากสํานักงานแรงงานไทยในต่างประเทศ โดยใช้สอนสดผ่านระบบออนไลน์ผ่านโปรแกรมการประชุมระบบทางไกล จํานวน 9 ชั่วโมง โดยมีโจทย์ที่เป็นกรอบการวิเคราะห์เกี่ยวข้องกับภารกิจของทุกหน่วยงาน ได้แก่ การรับมือกับการเปลี่ยนแปลงตลาดแรงงานภายหลังการหยุดการแพร่ระบาดของโควิด-19 แรงงานไทยที่ทํางานต่างประเทศทั้งที่ถูกและไม่ถูกกฎหมาย การจัดเก็บข้อมูลแรงงานไทยที่กลับจากการทํางานในต่างประเทศ Transfer Occupation, Up-Skill, Re-Skill การพยากรณ์การปิดกิจการของสถานประกอบการ และการวิเคราะห์ข้อมูลผู้ใช้ประกันสังคมเพื่อปรับปรุงการให้บริการให้ตรงตามความต้องการ และส่งเสริมให้มีผู้ใช้บริการเพิ่มขึ้น
ทั้งนี้ ผู้เข้ารับการอบรมจะได้รับความรู้ความเข้าใจในการวิเคราะห์ข้อมูลเชิงลึก และสามารถตัดสินใจจากการประยุกต์ใช้ข้อมูลที่เป็นหลักฐานเชิงประจักษ์ สามารถชี้ประเด็นในการนําข้อมูลมาใช้ได้อย่างเหมาะสม รวมไปถึงสามารถเสนอแนะแนวทางการกําหนดนโยบายเชิงข้อมูลทั้งต่อผู้บริหารระดับสูงขึ้นไปและผู้ใต้บังคับบัญชาที่เป็นระดับผู้ปฏิบัติ
รัฐบาลไทย-ข่าวทำเนียบรัฐบาล-ปลัดกอบชัยฯ แถลงข่าวงาน "OUTLET ของขวัญเพื่อประชาชน" พร้อมยกทัพสินค้าราคาโรงงาน จัดหนักจัดเต็ม
วันศุกร์ที่ 20 ธันวาคม 2562
ปลัดกอบชัยฯ แถลงข่าวงาน "OUTLET ของขวัญเพื่อประชาชน" พร้อมยกทัพสินค้าราคาโรงงาน จัดหนักจัดเต็ม
นายกอบชัย สังสิทธิสวัสดิ์ ปลัดกระทรวงอุตสาหกรรม แถลงข่าวงาน Outlet ของขวัญเพื่อประชาชน ณ ห้องประชุม อก.1 ชั้น2 กระทรวงอุตสาหกรรม
วันศุกร์ที่ 20 ธันวาคม พ.ศ. 2562 เวลา 13.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยนางสาวสุชาดา แทนทรัพย์ โฆษกกระทรวงอุตสาหกรรม นางวรวรรณ ชิตอรุณ และผู้บริหารระดับสูงโดย แถลงข่าวงาน Outlet ของขวัญเพื่อประชาชน ณ ห้องประชุม อก.1 ชั้น2 กระทรวงอุตสาหกรรม
โดยภายในงานมีสินค้ามากมายที่เข้าร่วมออกบูธในครั้งนี้ เช่น สินค้าอุปโภคบริโภค ผลิตภัณฑ์เสริมความงาม รถจักรยานยนต์ไฟฟ้า สินค้าOTOP และอีกมากมาย โดยงานนี้จะจัด ระหว่างวันที่ 24 – 26 ธันวาคม 2562 เวลา 10.00 – 19.00 น. ณ บริเวณโดยรอบกระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐมนตรีช่วย สมชายฯ พบปะกลุ่มกาแฟต้นทางจังหวัดเชียงใหม่ เร่งผลักดันสู่แบรนด์กาแฟระดับโลก
วันเสาร์ที่ 12 มกราคม 2562
รัฐมนตรีช่วย สมชายฯ พบปะกลุ่มกาแฟต้นทางจังหวัดเชียงใหม่ เร่งผลักดันสู่แบรนด์กาแฟระดับโลก
รัฐมนตรีช่วย สมชายฯ พบปะกลุ่มกาแฟต้นทางจังหวัดเชียงใหม่ เร่งผลักดันสู่แบรนด์กาแฟระดับโลก
วันนี้ (12 มกราคม 2562) เวลา 15.00 น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่พบปะกลุ่มกาแฟออแกนิกส์จังหวัดเชียงใหม่ ซึ่งเป็นการรวมกลุ่มผู้ผลิตกาแฟจาก 14 ดอย ภายใต้ชื่อกลุ่มกาแฟต้นทางจังหวัดเชียงใหม่ โดยมีนางเบญจมาพร เอกฉัตร ผู้ตรวจราชการกระทรวงอุตสาหกรรม นางสาวสิริรัตน์ ไกรวนิช ผู้ช่วยปลัดกระทรวงอุตสาหกรรม นายจารุพันธ์ จารโยภาส รองอธิบดีกรมส่งเสริมอุตสาหกรรม และนางจันทรรัตน์ ปิยพันธไชย์ อุตสาหกรรมจังหวัดเชียงใหม่ ร่วมลงพื้นที่ และนายสุเวช เวฬุธนราชัน ประธานกลุ่มกาแฟต้นทางจังหวัดเชียงใหม่ ให้การต้อนรับ
กลุ่มกาแฟต้นทางจังหวัดเชียงใหม่ เป็นการรวมกลุ่มของสมาชิกผู้ปลูกกาแฟ ในจังหวัดเชียงใหม่ จํานวน 14 กลุ่ม จาก อ.แม่แตง อ.ไชยปราการ อ.แม่วาง อ.แม่อาย อ.แม่ริม อ.ดอยสะเก็ด อ.สะเมิง และ อ.กัลยาณิวัฒนา เพื่อผลิตเมล็ดกาแฟที่ดีที่สุดจากแหล่งเพาะปลูกและผลิตกาแฟคุณภาพ ที่ได้รับการรับรองว่าเป็นกาแฟอินทรีย์ (Organic Cerified) ด้วยคุณภาพที่ได้รับรองมาตรฐาน GMP มีปริมาณผลผลิต (กาแฟกะลา) จํานวน 40,000 กิโลกรัม คิดเป็นมูลค่า 4.8 ล้านบาทต่อปี โดยกลุ่มกาแฟฯ มีการเข้าร่วมโครงการในปีงบประมาณ 2561 เข้าร่วมกิจกรรมการพัฒนาคุณภาพและมาตรฐานของผลผลิตกาแฟ (ต้นทาง - ผู้เพาะปลูก) ภายใต้โครงการส่งเสริมและพัฒนาศักยภาพเกษตรกรผู้ประกอบการในการประกอบธุรกิจ งบพัฒนาจังหวัดเชียงใหม่ เรื่องการเตรียมความพร้อมการรับรองมาตรฐาน GAP และเกษตรอินทรีย์ โดยที่ปรึกษา (ห้างหุ้นส่วนจํากัดแอ็ดอวอร์ด) ได้ให้คําปรึกษาเชิงลึก เริ่มด้วยการตรวจวัดสารตกค้างที่เป็นเคมีในดิน การทําปุ๋ยอินทรีย์ ในการเพาะปลูก การเก็บเกี่ยว และการคัดเมล็ดพันธุ์กาแฟที่ดี มีคุณภาพ การดูแลและป้องกันสารเคมี การจัดระบบเอกสารและปรับปรุงระบบการควบคุมคุณภาพให้ได้ตามมาตรฐาน
และปีงบประมาณ 2562 กลุ่มดังกล่าวได้เข้าร่วมกิจกรรมเพิ่มศักยภาพและเทคโนโลยีอุตสาหกรรม (กลุ่มเชียงใหม่ เมืองกาแฟ จังหวัดเชียงใหม่) เพื่อสร้างความเชื่อมโยงการ พัฒนาการรวมกลุ่มอุตสาหกรรม ในรูปแบบเครือข่ายคลัสเตอร์ ขณะนี้กลุ่มอยู่ระหว่างการยื่นขอรับรองระบบมาตรฐานเกษตรอินทรีย์สหรัฐอเมริกา(USDA Organic) ซึ่งจะ
ทําให้กลุ่มมีระบบการผลิตและควบคุมคุณภาพที่มีมาตรฐาน และเอกสารสามารถตรวจสอบได้ มีองค์ความรู้ ด้านระบบการทําเกษตรอินทรีย์ การเพาะปลูก การเก็บเกี่ยว และการคัดแยกที่ถูกต้อง นอกจากนี้กลุ่มได้รับการสนับสนุนด้านการเงินกองทุนพัฒนาเอ็สเอ็มอีตามแนวประชารัฐ เป็นจํานวนเงิน 1,000,000 บาท เพื่อปลูกสร้างอาคารโรงงานสําหรับใช้เป็นโรงเก็บเมล็ดกาแฟ และซื้อเครื่องคั่วกาแฟ
และกลุ่มกาแฟต้นทางจังหวัดเชียงใหม่ ได้ตั้งเป็นศูนย์เรียนรู้เพื่อการพัฒนาคุณภาพและมาตรฐานของ ผลผลิตกาแฟและพืชอินทรีย์ (ต้นทาง-ผู้ปลูก) ร่วมกับ ศูนย์ส่งเสริมอุตสาหกรรมภาคที่ 1 กรมส่งเสริมอุตสาหกรรม และมหาวิทยาลัยแม่โจ้ เพื่อเป็นศูนย์เรียนรู้ให้กับเกษตรกร ที่สนใจแปรรูปผลิตภัณฑ์ที่ได้มาตรฐานออร์กานิค ทั้งนี้ กลุ่มกาแฟฯ มีความต้องการให้กระทรวงอุตสาหกรรมสนับสนุนในการสร้างแบรนด์ สร้างแฟรนไซส์ เพื่อให้กาแฟเป็นกาแฟระดับโลก #prindustry #กระทรวงอุตสาหกรรมp
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  21 กุมภาพันธ์ 2560
วันพุธที่ 7 มิถุนายน 2560
สรุปข่าวการประชุมคณะรัฐมนตรี  21 กุมภาพันธ์ 2560
วันนี้ (21 กุมภาพันธ์ 2560) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล  พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-กสร. ชวนนายจ้างประเมิน“ภาวะสันติสุข”ลดข้อขัดแย้งในองค์กร
วันอาทิตย์ที่ 26 พฤศจิกายน 2560
กสร. ชวนนายจ้างประเมิน“ภาวะสันติสุข”ลดข้อขัดแย้งในองค์กร
กรมสวัสดิการและคุ้มครองแรงงาน ชวนนายจ้าง ตรวจสุขภาพด้านแรงงานสัมพันธ์ ผ่านเครื่องมือวัดภาวะสันติสุขในสถานประกอบกิจการ ลดข้อขัดแย้งในองค์กร เพิ่มคุณภาพชีวิตลูกจ้างและเสริมความเข้มแข็งในการประกอบการให้กับนายจ้าง
นายอนันต์ชัย อุทัยพัฒนาชีพ รักษาราชการแทนอธิบดีกรมสวัสดิการและคุ้มครองแรงงาน เปิดเผยว่า กรมสวัสดิการและคุ้มครองแรงงาน ได้จัดทําแบบประเมินข้อมูลพื้นฐานด้านแรงงานสัมพันธ์แบบหุ้นส่วน(Labour relation partnership Checklist : LC) เพื่อเป็นเครื่องมือวัดภาวะสันติสุขในสถานประกอบกิจการโดยแบบประเมินดังกล่าวจะเป็นเครื่องมือพื้นฐานในการประเมินสถานการณ์ด้านแรงงานสัมพันธ์ใน
สถานประกอบกิจการด้านต่าง ๆ ซึ่งหากสถานประกอบการตรวจสอบแล้วพบว่าขาดการดําเนินการในเรื่องใด หรือการดําเนินการยังมีข้อบกพร่อง เช่น ขาดการสื่อสารระหว่างนายจ้างกับลูกจ้าง ไม่มีกระบวนการยุติ
ข้อร้องทุกข์ ก็สามารถแก้ไข ปรับปรุงหรือจัดให้มีขึ้นได้ ซึ่งจะเป็นประโยชน์ในการลดและการป้องกันข้อขัดแย้งในองค์กร ส่งผลต่อการพัฒนาคุณภาพชีวิตของลูกจ้าง และส่งผลดีต่อผลผลิตและธุรกิจของผู้ประกอบการ
นายอนันต์ชัย กล่าวต่อไปว่า การที่สถานประกอบกิจการนําแบบประเมินข้อมูลพื้นฐานด้านแรงงานสัมพันธ์แบบหุ้นส่วนหรือ LC ไปใช้นอกจากจะเป็นผลดีต่อความสัมพันธ์ของนายจ้างและลูกจ้างแล้ว
ผลการประเมินจากสถานประกอบกิจการต่าง ๆ จะเป็นข้อมูลที่จะช่วยให้การบริหารจัดการด้านแรงงานสัมพันธ์ในภาพรวมเป็นไปอย่างมีประสิทธิภาพด้วย สถานประกอบกิจการที่สนใจสามารถดาวโหลดแบบประเมินได้ที่ http://relation.labour.go.th/new สอบถามรายละเอียดเพิ่มเติมที่สํานักแรงงานสัมพันธ์ โทรศัพท์ 0 2643 4471, 0 2643 4477 สํานักงานสวัสดิการและคุ้มครองแรงงานกรุงเทพมหานครพื้นที่
หรือสํานักงานสวัสดิการและคุ้มครองแรงงานจังหวัดที่สถานประกอบกิจการตั้งอยู่